**Referat af kredsstyrelsesmøde**

**Tirsdag den 14. september kl. 10.00-12.00**

**Dirigent: Maiken Referent: Maiken**

**Dagsorden:**

**Pkt. 113 – 21 Godkendelse og prioritering af dagsorden**

 Dagsordenen blev godkendt.

**Pkt. 114 – 21 Godkendelse af referat fra den 7. september 2021**

 Referatet blev godkendt.

**Pkt. 115 – 21 APV på kredskontoret**

Christian har udarbejdet et spørgeskema udfra BARs kontorskema.
Det skal gennemlæses og irrelevante spørgsmål for os markeres og afleveres til Christian på tirsdag d. 21. september.

**Pkt. 116 – 21 A20**

Der er KB-møde i aften, hvor et punkt er lokalaftale til lærerne. Vi skriver til medlemmerne kom gerne.

Christian har fået svar fra alle TR’ere, som er i fuld gang med at skaffe fuldmagter.

Albertslund Kommune har endnu ikke skriftligt begrundet årsagen til, at de ikke udleverer opgaveoversigterne.

Kredsen og kommunen er i drøftelse vedr. et fælles møde for ledere og TR’ere. Kommunen har foreslået at indkalde to oplægsholdere samt at hele ledelserne deltager. Det er vi enige i. Maiken melder tilbage.

Vi drøfter opgørelsen hver 3. måned på TR-mødet i næste uge, så vi har ens svar. Spørgsmålet kommer flere steder.

**Pkt. 117 – 21 Status – vigtig information og kommende opgaver**

* Café i anledning af lærerens dag

Pia laver invitation og Thomas sender den ud i denne uge.
Der bliver kolde drikkevarer, lidt chips mm på kredsen.

* TR- og AMR-møde indhold: opfølgning APV og A20 implementering.

**Pkt. 118 – 21 Punkter til kommende møder**

Arbejdsgang i forhold til indsatsområder.

 Regnskab 5. oktober 2021.

*Maiken Amisse*

Kredsformand/

Fællestillidsrepræsentant